Grumman F4F Wildcat

Grumman F4F Wildcat („Mačka divá“) bolo na začiatku druhej svetovej vojny najdôležitejšie stíhacie lietadlo, ktoré slúžilo na lietadlových lodiach USA.

Vznik a vývoj 

Stíhacie lietadlo Wildcat skonštruovali v roku 1935 na základe vypísanej súťaže. V nej vyhralo lietadlo Brewster Buffalo. Firma Grumman Aircraft Engineering Corporation sa nevzdávala a pokračovala vo vývoji a v zdokonaľovaní svojho stroja. Prvý prototyp vzlietol 2. septembra 1937. Lietadlo poháňal hviezdicový motor Pratt & Whitney R-1830-66 s výkonom 1050 k. Vyzbrojený bol dvojicou guľometov kalibru 7,62 mm v trupe a ďalšou dvojicou guľometov 12,7 mm kalibru v krídlach. Zdokonalené lietadlo bolo neskôr vybavené motorom s výkonom 1200 k, došlo ku konštrukčným úpravám. O tento zmodernizovaný stroj nakoniec prejavilo záujem Námorníctvo Spojených štátov amerických a dalo mu prednosť pred lietadlom Buffalo.
V roku 1939 získala firma Grumman objednávky od americkej armády aj od Francúzska, ktoré malo po vypuknutí vojny nedostatok moderných lietadiel. Po kapitulácii Francúzska objednané stroje prevzala Veľká Británia, ktorá nimi vyzbrojila svoje lietadlové lode, pričom stroje dostali názov Martlet Mk.II. Výzbroj sa u rôznych verzií líšila. Briti požadovali ako výzbroj 4 krídelné guľomety kalibru 12,7 mm, Američania zase verziu so 6 krídelnými guľometmi kalibru 12,7 mm a so sklopnými krídlami. Celkom bolo vyrobených 7722 kusov všetkých verzií.

Bojové nasadenie 
Lietadlo Grumman F4F Wildcat sa zúčastnilo všetkých dôležitých námorných operácií od bitky o Midway cez Guadalcanal, po vylodenie sa v Severnej Afrike a ochranu konvojov plaviacich sa cez Atlantik. Pri vzájomných súbojoch v Pacifiku boli Wildcaty prekonávané japonskými strojmi Mitsubishi A6M Zero, ktoré boli lepšie v letových vlastnostiach, no Wildcat bol lepšie vyzbrojený, robustný a spoľahlivý, znášal aj ťažké poškodenie.

Technické údaje

F4F-3 

 Osádka: 1
 Dĺžka: 8,76 m
 Rozpätie: 11,58 m
 Výška: 3,60 m
 Plocha krídla: 24,20 m2 
 Hmotnosť (vzletová): 3 200 kg
 Pohon: 1x dvojhviezdicový štrnásťvalec Pratt & Whitney R-1830-76 s výkonom 900 kW

 Maximálna rýchlosť: 513 km/h
 Dostup: 12 000 m
 Dolet: 1 360 km

Výzbroj 
 4x guľomet M2 Browning kalibra 12,7 mm
 2x 45 kg bomba

F4F-4 

 Posádka: 1 
 Dĺžka: 8,80 m
 Rozpätie: 11,60 m
 Výška: 2,80 m
 Plocha krídela: 24,20 m2
 Hmotnosť (prázdny): 2 610 kg
 Hmotnosť (vzletová): 3 610 kg
 Pohon: 1x dvojhviezdicový štrnásťvalec Pratt & Whitney R-1830-86 s výkonom 900 kW

 Maximálna rýchlosť: 515 km/h
 Dostup: 12 000 m
 Dolet: 1 240 km

Výzbroj 
 6x guľomet M2 Browning kalibru 12,7 mm
 2x 45 kg bomba

Iné projekty

Zdroj 

Stíhacie lietadlá USA
Palubné lietadlá USA
Lietadlá druhej svetovej vojny
Lietadlá Grumman